Lav et referat af nedenstående tekst:

Tekst:
Inden AaB løber på banen mod FC Midtjylland mandag aften, vil klubbens fans få en mulighed for officielt at sende en hyldest til en økonomisk vigtig spiller. Mandag formiddag meddeler AaB nemlig via Instragram, at Christian Bassogog er i Nordjylland på et kort visit, og at han vil være på stadion til kampen mod FC Midtjylland. Her vil han blive hyldet 15 minutter før kampstart. Christian Bassogog blev i februar i år solgt for et rekordstort, men aldrig helt udspecificeret, beløb til en stor kinesisk klub, Hinan Jianye. Salget kom, efter Christian Bassogog vandt de afrikanske fodboldmesterskaber med sit hjemland Cameroun, og han selv blev kåret som turneringens bedste spiller. Salget endte med at sikre AaB et solidt overskud i kvartalsregnskabet, og har også sendt forventningerne for resten af året i vejret. AaB havde ellers budgetteret med et underskud på 10 millioner kroner, men justerede det efterfølgende til et forventet overskud på 25 millioner kroner. Bassogog kom til AaB i august 2015. Han nåede at spille 32 kampe, inden han rykkede til Kina.

Referat:
AaB's guldfugl Christian Bassogog bliver hyldet på Aalborg Portland Stadion mandag aften inden kampstart.